LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2009 M. GEGUŽĖS 15 D. ĮSAKYMO NR. 3D-350 „DĖL ŪKIO SUBJEKTŲ, SIEKIANČIŲ PASINAUDOTI PARAMA PAGAL LIETUVOS KAIMO PLĖTROS 2007–2013 METŲ PROGRAMOS PRIEMONES, EKONOMINIO GYVYBINGUMO NUSTATYMO TAISYKLIŲ PATVIRTINIMO“ PAKEITIMO

2011 m. balandžio 22 d. Nr. 3D-361

Vilnius

P a k e i č i u Ūkio subjektų, siekiančių pasinaudoti parama pagal Lietuvos kaimo plėtros 2007–2013 metų programos priemones, ekonominio gyvybingumo nustatymo taisykles, patvirtintas Lietuvos Respublikos žemės ūkio ministro 2009 m. gegužės 15 d. įsakymu Nr. 3D-350 „Dėl Ūkio subjektų, siekiančių pasinaudoti parama pagal Lietuvos kaimo plėtros 2007–2013 metų programos priemones, ekonominio gyvybingumo nustatymo taisyklių patvirtinimo“ (Žin., 2009, Nr. 59-2335; 2010, Nr. 48-2364, Nr. 64-3180), ir papildau III skyrių šiuo 82 punktu:

„82. Ūkio subjektai, teikiantys paraiškas gauti paramą pagal Programos I krypties priemonių įgyvendinimo taisykles, taikomas nuo 2011 metų, jeigu prašoma paramos suma yra ne didesnė kaip 150 000 Lt (vienas šimtas penkiasdešimt tūkstančių litų) (imtinai), laikomi tinkamais finansinei paramai gauti, kai ekonominio gyvybingumo rodikliai ir jų taikymas atitinka IV skyriuje nurodytas sąlygas.“

Žemės ūkio ministras	Kazys Starkevičius